SET ภาคเช้าร่วง 14 จุด สวนทิศทางภูมิภาค-แรงขายหุ้นขนาดใหญ่ถ่วงตลาดฯ
SET ภาคเช้าร่วง 14 จุด สวนทิศทางภูมิภาค-แรงขายหุ้นขนาดใหญ่ถ่วงตลาดฯ
SET ภาคเช้าร่วง 14 จุด สวนทิศทางภูมิภาค-แรงขายหุ้นขนาดใหญ่ถ่วงตลาดฯ
2 ธ.ค. 2562

ผู้สื่อข่าวรายงานว่า ดัชนีหุ้นไทยภาคเช้าร่วง 14 จุด  นับเป็นการปรับลดติดต่อกันเป็นวันที่ 5 สวนทิศทางตลาดหุ้นภูมิภาคที่เช้านี้ส่วนใหญ่ปรับตัวขึ้น โดย ณ เวลา 11.01 น.ดัชนีอยู่ที่ระดับ  1,575.97 จุด ลบ 14.62 จุด หรือ 0.92% ด้วยมูลค่าซื้อขาย 16,573.30 ล้านบาท
โดยตลาดหุ้นไทยเผชิญแรงขายออกมาในหุ้นขนาดใหญ่ นำโดยหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือADVANC,บริษัท ปูนซิเมนต์ไทย จำกัด (มหาชน) หรือ SCC,บริษัท ท่าอากาศยานไทย จำกัด (มหาชน) หรือ AOT รวมถึงมีแรงขายนำออกมาในหุ้นกลุ่มแบงก์ กดดันต่อภาพรวมการลงทุน
น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้ปรับตัวลงกว่า 10 จุด สวนทางตลาดหุ้นในภูมิภคเอเชียที่ต่างบวกกันได้เล็กน้อย หลังจากที่ตัวเลข PMI ภาคการผลิตของจีนออกมาดีกว่าตลาดคาดไว้
ส่วนบ้านเราได้รับแรงถ่วงจากราคาน้ำมันที่ปรับตัวลงแรง และยังมีแรงขายของนักลงทุนต่างชาติที่เข้ามาค่อนข้างหนัก ทั้งในตลาดหุ้น และตลาด TFEX ในช่วง 3-4 วันที่ผ่านมา
อย่างไรก็ดี ยังต้องติดตามเจรจาการค้าระหว่างสหรัฐฯ และจีน ที่มองว่ายังมีความเปราะบาง และไม่แน่นอนอยู่ พร้อมให้แนวรับ 1,580-1,570 จุด ส่วนแนวต้าน 1,590-1,595 จุด
บล.ฟินันเซีย ไซรัส กลยุทธ์ : เก็งกำไรหุ้นที่มีประเด็นบวกเฉพาะตัว//สะสมหุ้นพื้นฐานเพิ่มหากตลาดอ่อนตัวลงหากรอบ 1,580-1,600 จุด ส่วนที่ซื้อแล้วถือต่อ